Ja kui, siis kuidas kommentaarida? Ja kas kedagi mu arvamus huvitab? Või lasen selle lihtsalt välja? Või kui mul on midagi teemasse öelda, äkki peaksin oma blogis sellest ise pikema jutu maha pidama?  Igatahes tekkisid need küsimused tänasel blogiringil  Mutrikese Karussellilugu lugedes. Mitte siis niipalju lugu ennast (seda ma lugesin juba varem) vaid selle kommentaare. Hakatuseks kaks anonüümset arvamist ja seejärel algab Ajutise ja Õiendaja duell.  Arvatavasti olen loll ja nõrganärviline… kuid mind vägagi häiriks sedasorti kommentaarid minu mistahes kirjutise all. Pealekauba (paranoia lööb välja) tundusid needsinased kommentaarid ülekohtuselt sapised.  Samas aga on ju blogi (ka minu oma) avalik ja loetav asi, välja arvatud väga isiklikud paroolialused  kirjakesed. Ja arvamust avaldada on õigus igaühel.  Aga arvatavasti ebaõiglase, halvustava ja solvava kommentaari ma lihtsalt kustutaksin.  Anonüümsete kohta ei tea; pole veel saanud sellist.  Kuidas teiega on?